turjo4nis/wikipedia-bn-dump-20250701 huggingface dataset:
ঊনলৌকিক

ঊনলৌকিক রবিউল আলম রবি পরিচালিত বাংলাদেশী অমনিবাস ওয়েব ধারাবাহিক। শিবব্রত বর্মণের গল্প অবলম্বনে এর চিত্রনাট্য লিখেছেন শিবব্রত বর্মণ, রবিউল আলম রবি, সৈয়দ আহমেদ শাওকী, নেয়ামত উল্লাহ মাসুম, ও নাসিফ আমিন। চরকি ওয়েব প্ল্যাটফর্মে ধারাবাহিকটির প্রথম মৌসুমের প্রচার শুরু হয় ২০২১ সালের ১২ই জুলাই এবং সমাপ্ত হয় ১২ই আগস্ট। প্রথম মৌসুমে পাঁচটি পর্ব রয়েছে। প্রতিটি পর্বে বিভিন্ন চরিত্রের মনস্তাত্ত্বিক দ্বন্দ্বের চিত্র তুলে ধরা হয়েছে।

এই ধারাবাহিকের জন্য শিবব্রত বর্মণের রচিত চারটি গল্প - "মরিবার হলো তার স্বাদ", "দ্বিখণ্ডিত", "জাগার বেলা হলো" ("মিসেস প্রহেলিকা" নামে উপযোগকৃত), এবং "টেলিভিশন" ("হ্যালো লেডিজ" নামে উপযোগকৃত) নেওয়া হয়। পঞ্চম গল্প "ডোন্ট রাইট মি" তিনি কেবল এই ধারাবাহিকের জন্য লিখেন।

ধারাবাহিকটি ফিল্ম সিন্ডিকেট ও ফিল্ম নোয়ারের ব্যানারে নির্মিত হয়। সালেহ সোবহান অনীম এর প্রযোজক এবং মীর মোকাররম হোসেন, তানিম নূর ও রুমেল চৌধুরী এর নির্বাহী প্রযোজকের দায়িত্ব পালন করেন।

অভিনয়শিল্পীদল 
১ম পর্ব
 মোস্তফা মনওয়ার - কবির
 গাজী রাকায়েত - মনোরোগ বিশেষজ্ঞ
 নাজিবা বাশার - নওশিন
 সুমন আনোয়ার - শেফ

২য় পর্ব
 আসাদুজ্জামান নূর - ফরহাদ মাহমুদ
 সোহেল মণ্ডল - আমির হোসেন
 ফারহানা হামিদ - রোকেয়া

৩য় পর্ব
 নুসরাত ইমরোজ তিশা - হুমায়রা
 চঞ্চল চৌধুরী - মনোরোগ বিশেষজ্ঞ

৪র্থ পর্ব
 রাফিয়াথ রশিদ মিথিলা - সিসিলি
 ইরেশ যাকের - আশরাফ
 শাহানা রহমান সুমী

৫ম পর্ব
 ইন্তেখাব দিনার - মোস্তাক আহমেদ

পর্ব

মুক্তি 
২০২১ সালের ২৬ জুন, চরকি, তার সামাজিক মাধ্যমগুলিতে ঊনলৌকিকের পোস্টার প্রকাশ করা করে। ১০ জুলাই ২০২১ তারিখে তারা ইউটিউবে ঊনলৌকিকের ট্রেইলার প্রকাশ করে। ২০২১ সালের ১২ জুলাই ঊনলৌকিকের প্রিমিয়ার হয়, ও এক পর্ব মুক্তি পায়। প্রথম মৌসুমের অবশিষ্ট ৫টি পর্ব পরের প্রতি সাপ্তাহে এক এক করে মুক্তি পায়। শেষ পর্ব দ্বিখণ্ডিত ২০২১ সালের ১২ আগস্ট প্রচারিত হয়।

পুরস্কার ও মনোনয়ন

তথ্যসূত্র

বহিঃসংযোগ 
 চরকিতে ঊনলৌকিক
 
 

২০২১-এ অভিষিক্ত ওয়েব ধারাবাহিক
২০২১-এ অভিষিক্ত বাংলাদেশী টেলিভিশন ধারাবাহিক
বাংলা ভাষার ওয়েব ধারাবাহিক
বাংলাদেশী ওয়েব ধারাবাহিক
চরকির মৌলিক অনুষ্ঠান
মাসুম শাহরিয়ার

মাসুম শাহরিয়ার হলেন একজন বাংলাদেশী টেলিভিশন পরিচালক, চিত্রনাট্যকার এবং লেখক।

কর্মজীবন 
মাসুম শাহরিয়ার ১৯৯৯ সালে স্নাতক প্রথম বর্ষের শিক্ষার্থী থাকাকালীন সময়ে নাটক রচনা করে টেলিভিশন শিল্পে কর্মজীবনে প্রবেশ করেন। তার রচিত প্রথম নাটক ছিল সায়াৎসায় যেটি বিটিভিতে সম্প্রচারিত হয়েছিল। তার সুদীর্ঘ কর্মজীবনে তিনি ৩০০ শত এর অধিক প্যাকেজ নাটক বা একক নাটক লিখেছেন। এছাড়াও তিনি ধারাবাহিক নাটক লিখেছেন প্রায় ২০টির মত।

টেলিভিশন নাটকের তালিকা

পরিচালক হিসেবে
 লজ্জাবতী লায়লা এবার অভিনেত্রী লায়লা
 মাফ কইরা দেন
 শিকার
 পরম প্রেমের গল্প

লেখক হিসেবে
 এখানে জীবনানন্দ নেই
 আম্মা
 আহ জীবন
 গালিবের গপ্পো
 পরানের মানুষ
 একদিন খুজেছিনু জারে
 পরানের মানুষ
 লে পেরুজের সুর্যাস্ত

চিত্রনাট্যকার হিসেবে 
 শহরের শেষ বাড়ী

তথ্যসূত্র

জীবিত ব্যক্তি
বাংলাদেশী পরিচালক
বাংলাদেশী চিত্রনাট্যকার
বাংলাদেশী লেখক
১৯৭৭-এ জন্ম
জামিডেস সেরুলিয়া

রয়েল সেরুলিয়ান(বৈজ্ঞানিক নাম: Jamides caerulea (H. Druce])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

আকার 
রয়েল সেরুলিয়ান এর প্রসারিত অবস্থায় ডানার আকার ৩২-৩৫মিলিমিটার দৈর্ঘের হয়।

উপপ্রজাতি 
রয়েল সেরুলিয়ান এর প্রজাতিগুলো হলো:
Jamides caerulea caerulea (Druce, 1873)
Jamides caerulea metallica (Fruhstorfer, 1916) 
Jamides caerulea selvagia (Fruhstorfer, 1915)

ভারতে প্রাপ্ত রয়েল সেরুলিয়ান এর উপপ্রজাতি 
ভারতে সাধারণত রয়েল সেরুলিয়ান এর যে উপপ্রজাতি দেখা যায় তা হল:

 Jamides caerulea caerulea (Druce, 1873) – Oriental Royal Cerulean

বিস্তার 
এই প্রজাতি ভারত এর আসাম থেকে অরুণাচল প্রদেশ এবং মায়ানমার এর বিভিন্ন অঞ্চলে দেখা যায়।

তথ্যসূত্র

বহিঃসংযোগ 

ভারতের প্রজাপতি
আসামে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
১৮৭৩-এ বর্ণিত প্রজাপতি
পণ্য বিক্রয় আইন, ১৯৩০ (বাংলাদেশ)

পণ্য বিক্রয় আইন, ১৯৩০  বাংলাদেশের একটি বাণিজ্যিক আইন।

আইনটি ১৮৯৩ সালের পণ্য বিক্রয় আইন দ্বারা প্রভাবিত হয়েছিল, তবে এর বেশ কয়েকটি অতিরিক্ত বিধান রয়েছে। আইনটি ব্রিটিশ রাজের সময় প্রণীত, যা মূলত অস্পৃশ্য ছিল। বাংলাদেশের স্বাধীনতার পর এটি পুনরায় কার্যকর করা হয়।

বিষয়বস্তু 
আইনে গুরুত্বপূর্ণ সংজ্ঞা, পণ্য বিক্রির চুক্তির অপরিহার্য উপাদান, বিক্রয়ের শর্তাবলী, মালিকানা হস্তান্তর, শর্ত ও ওয়ারেন্টি, বিক্রয়ের চুক্তি সম্পাদন, প্রতিকারমূলক ব্যবস্থা, নিলাম বিক্রয় এবং বিতরণ সংক্রান্ত নিয়ম অন্তর্ভুক্ত রয়েছে।

আরও দেখুন 

 পণ্য বিক্রয় আইন, ১৯৭৯
 চুক্তি আইন, ১৮৭২ (বাংলাদেশ)
 পেটেন্ট এবং ডিজাইন আইন, ১৯১১

তথ্যসূত্র 

বাংলাদেশের আইন
চুক্তি আইন, ১৮৭২ (বাংলাদেশ)

চুক্তি আইন, ১৮৭২ বাংলাদেশের প্রধান চুক্তি আইন। ইংরেজি চুক্তি আইন এবং ব্রিটিশ ভারতীয় চুক্তি আইনের উপর ভিত্তি করে, উনিশ শতকে এটি প্রণয়ন করা হয়। বাংলাদেশের স্বাধীনতার পর পুনরায় এটি বাংলাদেশের সংসদ কর্তৃক কার্যকর করা হয়েছিল। এর মধ্যে রয়েছে প্রস্তাব এবং গ্রহণযোগ্যতা, অকার্যকর চুক্তি, কন্টিনজেন্ট চুক্তি, কর্মক্ষমতা, চুক্তি ভঙ্গ, চুক্তিভিত্তিক সম্পর্ক, পণ্য বিক্রয়, জামিন, সংস্থা এবং অংশীদারিত্ব। এটি বিবেচনা, ভুল উপস্থাপনা এবং ক্ষতিপূরণের মতো বিষয়গুলিও অন্তর্ভুক্ত করে।

আরও দেখুন 

 পণ্য বিক্রয় আইন, ১৯৩০ (বাংলাদেশ)
 জয়েন্ট স্টক কোম্পানি আইন, ১৮৪৪

তথ্যসূত্র 

চুক্তি আইন
বাংলাদেশের আইন
প্রোসোটাস পিয়া

অ্যাডিশনাল লাইনব্লু(বৈজ্ঞানিক নাম: Prosotas pia (Toxopeus])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

আকার 

অ্যাডিশনাল লাইনব্লু এর প্রসারিত অবস্থায় ডানার আকার ১৮-২৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত অ্যাডিশনাল লাইনব্লু এর উপপ্রজাতি হল- 

 Prosotas pia marginata Tite, 1963 – Margined Additional Lineblue

বিস্তার 
ভারতের পশ্চিমবঙ্গ, সিকিম থেকে আসাম এবং নাগা পাহাড় এর বিভিন্ন অঞ্চলে পাওয়া যায়। এই প্রজাতির পরিসরটি পূর্ব দিকে মায়ানমার এবং দক্ষিণ ইউনান পর্যন্ত বিস্তৃত।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি‎
এশিয়ার প্রজাপতি
১৯২৯-এ বর্ণিত প্রজাপতি
সেলাস্ট্রিনা গিগাস

সিলভারি হেজ ব্লু(বৈজ্ঞানিক নাম: Celastrina gigas (Hemming])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

আকার 

সিলভারি হেজ ব্লু এর প্রসারিত অবস্থায় ডানার আকার ৩৮-৪৫ মিলিমিটার দৈর্ঘ্যের হয়।

উপপ্রজাতি 
 C. g. gigas Hemming, 1928
 C. g. fujianensis Huang, 1994

বিস্তার 
এই প্রজাতিকে ভারতএর জন্মু কাশ্মীর থেকে উত্তরাখণ্ড এবং পশ্চিমবঙ্গ এ, পাকিস্তান, নেপাল এর বিভিন্ন অঞ্চলে দেখা যায়।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি‎
আসামে প্রাপ্ত লাইসিনিডি গোত্রের প্রজাপতি‎
এশিয়ার প্রজাপতি
১৯২৮-এ বর্ণিত প্রজাপতি
২০২১–২২ ভারত ক্রিকেট দলের দক্ষিণ আফ্রিকা সফর

ভারত পুরুষ ক্রিকেট দল ২০২১ সালের ডিসেম্বর ও ২০২২ সালের জানুয়ারি মাসে তিনটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়।

টেস্ট সিরিজের প্রথম ম্যাচে ভারত জয়লাভ করে। পরবর্তী দুই ম্যাচেই দক্ষিণ আফ্রিকা ৭ উইকেটে জয়ী হয় ও ২–১ ব্যবধানে সিরিজ নিজেদের করে নেয়। ওডিআই সিরিজের তিনটি ম্যাচেই দক্ষিণ আফ্রিকা জয়ী হয় ও ৩–০ ব্যবধানে সিরিজে জয়লাভ করে।

প্রেক্ষাপট
২০২১ সালের নভেম্বর মাসে জোহানেসবার্গে নিষেধাজ্ঞার কারণে তৃতীয় টেস্ট ম্যাচটি ওয়ান্ডারারস স্টেডিয়াম থেকে নিউল্যান্ডস ক্রিকেট মাঠে সরিয়ে আনা হয়েছে বলে ক্রিকেট দক্ষিণ আফ্রিকা নিশ্চিত করে। আফ্রিকার দক্ষিণাঞ্চলে নতুন করোনাভাইরাসের নতুন এক ধরন শনাক্ত হওয়ার পর ভারতীয় ক্রিকেট নিয়ন্ত্রণ বোর্ড (বিসিসিআই)-এর এক কর্মকর্তা সিরিজটির ভবিষ্যত নিয়ে পর্যালোচনা করা হবে বলে মন্তব্য করেন। ২০২১ সালের ২ ডিসেম্বর ভারতের টেস্ট অধিনায়ক বিরাট কোহলি কিছুদিনের মধ্যেই সফর সম্পর্কে পরিষ্কার তথ্য পাওয়া যাবে বলে জানান। ২০২১ সালের ৪ ডিসেম্বর উভয় দেশের বোর্ড সিরিজটি সামান্য দেরিতে শুরু করাতে সম্মত হয়। ২০২১ সালের ৬ ডিসেম্বর সিরিজের নতুন সূচি নিশ্চিত করা হয় সফরে চারটি টোয়েন্টি২০ আন্তর্জাতিক (টি২০আই) ম্যাচ খেলা হওয়ার কথা ছিল, কিন্তু সে ম্যাচগুলো স্থগিত করা হয়। টি২০আই ম্যাচগুলো সুবিধাজনক সময়ে খেলা হবে বলে ক্রিকেট দক্ষিণ আফ্রিকা জানায়। কোভিড-১৯ আক্রান্ত রোগীর সংখ্যা বেড়ে যাওয়ায় ২০২১ সালের ২০ ডিসেম্বর উভয় বোর্ড সফরের ম্যাচগুলো বন্ধ দরজার পেছনে খেলায় সম্মত হয়।

দলীয় সদস্য

ভারতের টেস্ট দলে আরজান নাগওয়াসওয়ালা, দীপক চাহার, নবদীপ সাইনি ও সৌরভ কুমারকে স্ট্যান্ডবাই খেলোয়াড় হিসেবে রাখা হয়। ২০২১ সালের ডিসেম্বর মাসে পিতৃত্বকালীন ছুটির কারণে দক্ষিণ আফ্রিকার কুইন্টন ডে কক তৃতীয় টেস্ট ম্যাচসহ সফরের কিছু অংশে খেলতে পারবেন না বলে ঘোষণা দেয়া হয়। পরবর্তীতে প্রথম টেস্ট শেষ হওয়ার পর তিনি টেস্ট ক্রিকেট থেকে অবসর গ্রহণ করেন। চোটের কারণে রোহিত শর্মা ভারতের টেস্ট দল থেকে ছিটকে যান। তাঁর বদলি হিসেবে প্রিয়াঙ্ক পাঞ্চালকে দলে নেয়া হয়। ২০২১ সালের ১৮ ডিসেম্বর রোহিত শর্মার পরিবর্তে লোকেশ রাহুলকে ভারতের টেস্ট দলের সহ-অধিনায়ক হিসেবে ঘোষণা করা হয়। সফরের আগে বিরাট কোহলির পরিবর্তে রোহিত শর্মাকে ভারতের ওডিআই দলের অধিনায়ক হিসেবে ঘোষণা করা হয়। ২০২১ সালের ৩১ ডিসেম্বর লোকেশ রাহুলকে অধিনায়ক করে ভারতের ওডিআই দল ঘোষণা করা হয়। চোটের কারণে আনরিখ নর্টখে দক্ষিণ আফ্রিকার টেস্ট দল থেকে বাদ পড়ে যান। ২০২২ সালের ২ জানুয়ারি দক্ষিণ আফ্রিকা তাদের ওডিআই দল ঘোষণা করে, যার মাধ্যমে প্রথমবারের মত মার্কো ইয়ানসেন দক্ষিণ আফ্রিকার ওডিআই দলে ডাক পান। কোভিড-১৯ পরীক্ষায় পজিটিভ আসার কারণে ওয়াশিংটন সুন্দর ভারতের ওডিআই দল থেকে ছিটকে যান। তাঁর বদলি হিসেবে জয়ন্ত যাদবকে দলে যুক্ত করা হয়। একই সাথে নবদীপ সাইনিও ভারতের ওডিআই দলে ডাক পান। দক্ষিণ আফ্রিকার ওডিআই দলে কাগিসো রাবাদার পরিবর্তে জর্জ লিন্ডাকে নেয়া হয়।

টেস্ট সিরিজ

১ম টেস্ট

২য় টেস্ট

৩য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২১-এ দক্ষিণ আফ্রিকান ক্রিকেট
২০২২-এ দক্ষিণ আফ্রিকান ক্রিকেট
২০২২-এ ভারতীয় ক্রিকেট
২০২১-এ ভারতীয় ক্রিকেট
২০২১–২২-এ আন্তর্জাতিক ক্রিকেট প্রতিযোগিতা
ভারত ক্রিকেট দলের দক্ষিণ আফ্রিকা সফর
ফাইনান্সিয়াল রিপোর্টিং আইন, ২০১৫

ফাইনান্সিয়াল রিপোর্টিং আইন, ২০১৫ (এফআরএ ২০১৫ নামে পরিচিত) বাংলাদেশ জাতীয় সংসদ কর্তৃক প্রণীত একটি আইন। দেশে আর্থিক প্রতিবেদন পদ্ধতির জবাবদিহিতা এবং স্বচ্ছতা নিশ্চিত করার জন্য ৬ সেপ্টেম্বর, ২০১৫ সালে আইনটি পাস করা হয়েছিল। ২০১৫ সালের সেপ্টেম্বরে বাংলাদেশ সরকার আইনটি আনুষ্ঠানিকভাবে প্রকাশ করে।

বাংলাদেশে হিসাববিজ্ঞান 
ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ (আইসিএবি) দেশের চার্টার্ড অ্যাকাউন্ট্যান্টগুলিকে নিয়ন্ত্রণ করার জন্য একমাত্র নিয়ন্ত্রক সংস্থা, অন্যদিকে ইনস্টিটিউট অব কস্ট অ্যান্ড ম্যানেজমেন্ট একাউন্টেন্টস অব বাংলাদেশ (আইসিএমএবি) খরচ এবং ব্যবস্থাপনা হিসাবরক্ষকদের জন্য। আইসিএবি এবং আইসিএমএবি পর্যবেক্ষণের জন্য, ফিনান্সিয়াল রিপোর্টিং কাউন্সিল (এফআরসি), ১২ জন সদস্য নিয়ে, বাংলাদেশের চার্টার্ড অ্যাকাউন্ট্যান্ট এবং ম্যানেজমেন্ট অ্যাকাউন্ট্যান্টদের মধ্যে জবাবদিহিতা ও কর্মক্ষমতা নিশ্চিত করার জন্য আইনের অধীনে একটি সংস্থা গঠন করে। তাছাড়া, কাউন্সিলটি একটি সংবিধিবদ্ধ সংস্থা হবে যাতে বিভিন্ন সরকারি সংস্থা, প্রতিষ্ঠান এবং পেশাগত গোষ্ঠীর বিশেষজ্ঞ সদস্য থাকবেন।

কার্যকরী উদ্দেশ্য 
এফআরসি হবে নিরীক্ষকদের কার্যাবলী পর্যবেক্ষণ, হিসাব-নিকাশে স্বচ্ছতা ও জবাবদিহিতা নিশ্চিত করা এবং বিভিন্ন সরকারি, স্বায়ত্তশাসিত ও বেসরকারি প্রতিষ্ঠানসহ আর্থিক প্রতিষ্ঠানের নিরীক্ষণের দায়িত্বপ্রাপ্ত প্রহরী সংস্থা। এই প্রতিষ্ঠানের উল্লিখিত মিশন, বাংলাদেশে একটি মডেল সংস্থা হতে হবে যাতে অডিটিং, অ্যাকাউন্টিং এবং আর্থিক ও অ-আর্থিক প্রতিবেদনে মান নিশ্চিত করা যাবে।

বাংলাদেশে নিরীক্ষকদের উপর প্রভাব 
সমস্ত নিরীক্ষক এবং নিরীক্ষা সংস্থাগুলিকে অবশ্যই ফিনান্সিয়াল রিপোর্টিং কাউন্সিলে নিবন্ধন করতে হবে। নিবন্ধন ছাড়া, কোনও নিরীক্ষক বা নিরীক্ষা সংস্থা জনস্বার্থ সম্পর্কিত কোনও সত্তাকে নিরীক্ষণ পরিষেবা সরবরাহ করতে পারবে না। নিবন্ধনের জন্য, নিরীক্ষক বা নিরীক্ষা সংস্থাকে এফআরসিতে আবেদন করতে হবে। এফআরসি আবেদনটি পর্যালোচনা করবে এবং নির্দিষ্ট নিয়ম এবং নির্দেশিকা বাস্তবায়নের জন্য নিবন্ধনের অনুরোধ করবে। যদি কোনও নিরীক্ষক বা কোনও নিরীক্ষা সংস্থা আইন দ্বারা সৃষ্ট কোনও বিধান বা তার কোনও নিয়ম এবং নির্দেশিকা লঙ্ঘন করে তবে ফিনান্সিয়াল রিপোর্টিং কাউন্সিল নিবন্ধন বাতিল বা স্থগিত করতে পারে এবং আর্থিকভাবেও জবাবদিহিতাও করতে পারে।

তথ্যসূত্র

বহিঃসংযোগ 
 
 

বাংলাদেশে অর্থসংস্থান
বাংলাদেশের আইন
আর্থিক প্রতিবেদন
রিগোবের্তো রিভাস

রিগোবের্তো মানুয়েল রিভাস ভিন্দেল (; জন্ম: ৩১ জুলাই ১৯৯৮; রিগোবের্তো রিভাস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের দ্বিতীয় স্তর সেরিয়ে বি-এর ক্লাব রেজ্জিনা এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।

২০১৯ সালে, রিভাস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। একই বছরে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। দলগতভাবে, রিভাস এপর্যন্ত ২টি শিরোপা জয়লাভ করেছেন, যার মধ্যে ১টি ইন্টার মিলানের হয়ে এবং ১টি রেজ্জিনার হয়ে জয়লাভ করেছেন।

প্রারম্ভিক জীবন
রিগোবের্তো মানুয়েল রিভাস ভিন্দেল ১৯৯৮ সালের ৩১শে জুলাই তারিখে হন্ডুরাসের বালফাতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রিভাস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ
 
 
 
 
 
 
 

১৯৯৮-এ জন্ম
জীবিত ব্যক্তি
হন্ডুরীয় ফুটবলার
রেজ্জিনা ১৯১৪-এর খেলোয়াড়
ব্রেশা কালচোর খেলোয়াড়
ইন্টার মিলানের খেলোয়াড়
ফুটবল মধ্যমাঠের খেলোয়াড়
২০২০ গ্রীষ্মকালীন অলিম্পিকের ফুটবলার
সেরিয়ে বি-এর খেলোয়াড়
ইতালিতে প্রবাসী ফুটবলার
হন্ডুরাসের আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
হাতায়স্পোরের খেলোয়াড়
কোজায়লিস্পোরের খেলোয়াড়
সুপার লিগের খেলোয়াড়
টিএফএফ প্রথম লিগের খেলোয়াড়
কবিরাজি

কবিরাজি হলো কলকাতার এক জনপ্রিয় ‘ফাস্ট ফুড’ খাবার। এই পদটির পুরো নাম ‘কবিরাজি কাটলেট’। কবিরাজি মূলত ভেটকি মাছের তৈরী হলেও চিকেন এবং মাটন কবিরাজি কাটলেট সমানভাবে জনপ্রিয় কলকাতার মানুষদের মাঝে। কবিরাজি কাটলেটের ভেতরের মাছ মোড়া থাকে ডিমের একটি মোড়ক দিয়ে।

ইতিহাস 
১৭০০ থেকে ১৮০০ খ্রিস্টাব্দের মধ্যেবর্তী সময়ে ইউরোপীয় ব্যবসায়ীদের খাবারের ধরন থেকে কবিরাজি বাংলার রান্নাঘরে প্রবেশ করে। কবিরাজি কাটলেটের বেশ মিল আছে ‘টেম্পুরা ব্যাটার’ নামক ইউরোপীয় একটি পদের যেটির ওপরের অংশটি দেখতে একেবারে কবিরাজি কাটলেটের মতোই।
কবিরাজি নাম হলেও কবিরাজি চিকিৎসার সঙ্গে কোনো যোগাযোগ নেই কবিরাজি কাটলেটের। কলকাতা শহরের কবিরাজি তৈরি করেন এমন কিছু দোকানিদের অনুসারে নামটির উৎস হলো ইংরেজি ‘কভারেজ’ শব্দটি। এই কাটলেটের ওপর ডিমের বিশেষ প্রলেপ দেওয়া হয়, যে কারণে কবিরাজিকে নাকি ‘কভারেজ কাটলেট’ বলতেন ইংরেজ সাহেবরা। সেই ‘কভারেজ কাটলেট’ উচ্চারণ পাল্টিয়ে ‘কবিরাজি কাটলেট’ এ পরিণত হয়েছে।

প্রস্তুতপ্রণালী 
কবিরাজি রাঁধতে আগে মাছের কাঁটা পুরোপুরি বেছে নিতে হয়। তরপর মাছের লম্বা টুকরো করে নিতে হয়। একইভাবে মাংস ব্যবহার করলেও মাংসের হাড়গুলো বের করে নিয়ে বোনলেস মাংস দিয়ে কবিরাজি রাঁধতে হয়। মাছ বা মাংসের টুকরোটিকে লেবুর রস, জল এবং নুনের মিশ্রণে ১০ মিনিট ভিজিয়ে রাখতে হয়।
এরপর আদা, রসুন, মরিচ, পুদিনা পাতা, ধনিয়া বাটার মিশ্রণে এক ঘণ্টা মাছ বা মাংসের টুকরোটিকে মিশিয়ে রেখে প্রয়োজন অনুসারে নুন দিতে হয়। এর পরবর্তিতে একটি পাত্রে ডিম মিশিয়ে রাখতে হয়।
মাছ বা মাংসের টুকরোটি বিপুল পরিমাণ তেলে ভেজে নিয়ে তেলে ভাজতে থাকা মাছ বা মাংসের টুকরোটির ওপরে পাত্র থেকে ডিমের গোলাটি অল্প অল্প করে তেলে ছেড়ে দিতে হয় যতোক্ষণ না পুরো মাছ বা মাংসটি ডিমের গোলা দিয়ে মুড়ে যাচ্ছে।

তথ্যসূত্র

বহিঃসংযোগ 

ডুবোতেলে ভাজা খাবার
ভারতীয় রন্ধনশৈলী
ভারতীয় মাংসের পদ
২০০১ সালে বাংলাদেশের কমিউনিস্ট পার্টিতে বোমা হামলা

২০০১ সালে বাংলাদেশের কমিউনিস্ট পার্টির সমাবেশের উপর বোমা হামলা ছিল বাংলাদেশের ঢাকার পল্টন ময়দানে বাংলাদেশের কমিউনিস্ট পার্টির সমাবেশে সংঘটিত একটি সন্ত্রাসী গ্রেনেড হামলা। এই হামলায় পাঁচজন নিহত এবং কয়েক ডজন আহত হয়েছে।

পটভূমি 
বাংলাদেশের কমিউনিস্ট পার্টি ঢাকার পল্টন ময়দানে একটি সমাবেশ করছিল।  র‍্যালিটি ছিল ২০ জানুয়ারি ২০০১। বাংলাদেশের কমিউনিস্ট পার্টি ব্রিটিশ ভারতে পরিচালিত অল ইন্ডিয়া কমিউনিস্ট পার্টির উত্তরসূরি সংগঠন। দলটি ধর্মীয় মৌলবাদের বিরুদ্ধে এবং ধর্মনিরপেক্ষতার সমর্থন করে।  ১৯৯৯ সাল থেকে আফগানিস্তান থেকে অনেক প্রবীণ জিহাদি বাংলাদেশে ফিরে আসছিল এবং বাংলাদেশে বেশ কয়েকটি হামলা চালিয়েছিল।

আক্রমণ 
মূল মঞ্চ থেকে প্রায় ৬০০ ফুট দূরে সমাবেশে বোমাটি বিস্ফোরিত হয়। বিস্ফোরণে ৫ জন মারা যায় এবং কয়েক ডজন আহত হয়।  সঙ্গে সঙ্গে চারজন এবং একজন হাসপাতালে মারা যান।  বোমা বিস্ফোরণের পর দলের কর্মীরা রাস্তায় গাড়ি ভাঙচুর করে বলে জানা গেছে।  হামলাটি করেছে বাংলাদেশে হরকাত-আল-জিহাদ আল ইসলামী ।

বিচার 
মুফতি আবদুল হান্নান এবং হরকাত-আল-জিহাদ আল-ইসলামীর ১২ জন সদস্যের বিরুদ্ধে এই হামলার অভিযোগ আনা হয়েছে।

তথ্যসূত্র 

বাংলাদেশে সন্ত্রাসবাদ
বাংলাদেশে সন্ত্রাসী ঘটনা
বাংলাদেশের ইতিহাস (১৯৭১-বর্তমান)
২০০১-এ বাংলাদেশে খুন
সারদাহ ছোট কুঠি

সারদাহ ছোট কুঠি বাংলাদেশের রাজশাহী জেলার সরদাহে বাংলাদেশ পুলিশ একাডেমির ক্যাম্পাসে দুটি ঐতিহাসিক "কুঠি" (বাড়ি) এর মধ্যে একটি। অফিসারের মেসটি দ্বিতীয় কুথি, বড়-কুঠিতে রাখা হয়েছে। অধ্যক্ষের বাসভবন ছোট-কুঠিতে অবস্থিত।

ইতিহাস 
সরদাহ ছোট কুথি ১৭৮১ সালে ডাচ ইস্ট ইন্ডিয়া কোম্পানি তাদের ইন্ডিগো কারখানার জন্য নির্মিত হয়েছিল। ব্রিটিশ ইস্ট ইন্ডিয়া কোম্পানি ১৮৩৫ সালে এটি অধিগ্রহণ করে, যখন এটি রাজশাহী অঞ্চলের ১৫২ টি ইন্ডিগো কুঠির "সদর" বা "প্রধান সদর" হয়ে ওঠে। এখানেই 'সরদাহ' নামটি উদ্ভূত হয়েছিল। আস্তাবলগুলি মূলত ইন্ডিগো কারখানার সাইট ছিল যা পরে একটি রেশম কারখানায় পরিণত হয়েছিল। পরবর্তীতে পুরো প্রতিষ্ঠান মিদনাপুর জমিদারের অধীনে আসে এবং "কুঠুরি" হিসেবে ব্যবহৃত হয়।

স্থাপত্য বর্ণনা 
সরদাহ ছোট কুঠি নয়টি অ্যাপার্টমেন্ট সহ একটি একক ভবন। এটিতে প্রায় ৩১ মিটার সামনের অংশ রয়েছে যা নদী বিপরীত দিকে এবং প্রায় ১৫.৫ মিটার চওড়া। কেন্দ্রীয় ব্লকটি সামনের বারান্দার চেয়ে বেশি এবং একটি ক্লিরেস্টোরি উইন্ডো সরবরাহ করা হয়। ৪.৫ মিটার চওড়া সামনের বারান্দাটি আট জোড়া ডোরিক কলাম বহন করে এবং কোণগুলি চারটির সেটে ছিল, একটি চওড়া কেন্দ্রীয় সিঁড়ির কাছে পৌঁছেছে। ভবনটি দেখতে সাধারণ কিন্তু আকর্ষণীয় বলে মনে করা হয়।

তথ্যসূত্র 

 
রাজশাহী জেলা
বাংলাদেশের ভবন ও স্থাপনা
বাংলাদেশের দর্শনীয় স্থান
সিলেট সিটি কর্পোরেশন নির্বাচন, ২০১৮

সিলেট সিটি কর্পোরেশনের মেয়র পদে ২০১৮ সালের নির্বাচন ১০ জুন ২০১৮ তারিখে অনুষ্ঠিত হয়। সিলেট বাংলাদেশের একটি শহর। ফলাফলে বাংলাদেশ জাতীয়তাবাদী দলের প্রার্থী আরিফুল হক চৌধুরী জয়ী হয়।

মেয়র নির্বাচনের ফলাফল

তথ্যসূত্র 

সিলেট সিটি কর্পোরেশন
২০১৮-এ বাংলাদেশ
বাংলাদেশে স্থানীয় নির্বাচন
২০১৮-এ বাংলাদেশে নির্বাচন
আফগান মহিলা পরিষদ

আফগান মহিলা পরিষদ (এডব্লিউসি) (মহিলা পরিষদ নামেও পরিচিত) আফগানিস্তানে একটি মহিলা সংগঠন ছিল। এটি একটি অলাভজনক সংস্থা ছিল যারা আফগান নারী ও শিশুদের জীবনযাত্রার উন্নতির পাশাপাশি মানবাধিকার সম্পর্কে সচেতনতা বৃদ্ধির মাধ্যমে তাদের সহায়তা করার চেষ্টা করেছিল।

১৯৯০ সালে আফগানিস্তানের ডেমোক্রেটিক উইমেন্স অর্গানাইজেশন বিলুপ্ত করা হয় কারণ এটি এমন এক সময়ের মধ্যে খুব মার্কসবাদী রাজনৈতিক বলে বিবেচিত হয় যখন রাষ্ট্রপতি নাজিবুল্লাহ ইসলামিক প্রতিরোধকে উৎসাহিত করতে চেয়েছিলেন, এবং আফগান মহিলা কাউন্সিলের সাথে প্রতিস্থাপিত হন, যা আরও অরাজনৈতিক মহিলা সংগঠন ছিল। 

১৯৮৯ সাল পর্যন্ত সংগঠনের নেতা ছিলেন মাসুমা এসমতি-ওয়ার্দাক, ওয়ার্দাক পিপলস ডেমোক্রেটিক পার্টি অফ আফগানিস্তানের (পিডিপিএ) সদস্য ছিলেন না এবং ১৯৯১ সালে তিনি শিক্ষা মন্ত্রী হন। 

সংগঠনটি পরিচালনা করেছিলেন ওয়ার্দাক এবং আট জন মহিলার একটি কর্মী। এই কর্মীদের মধ্যে কয়েকজন পিডিপিএ-র সদস্যও ছিলেন। ১৯৭৮ সালে নুর মুহাম্মদ তারাকির অধীনে কমিউনিস্ট শাসন যখন সরকার নারীদের সমান অধিকার দেয়। নারীরা এখন তাদের স্বামী, শিক্ষা বেছে নেওয়ার ক্ষমতা রাখে—তাদের নিজের জীবন সম্বন্ধে সিদ্ধান্ত নেওয়ার ক্ষমতা ছিল।  এডব্লিউসির সদস্যপদ সারা দেশে প্রায় ১,৫০,০০০ ছিল এবং ওয়ার্দাক এবং কাতাওয়াজ ব্যতীত সমস্ত আফগান প্রদেশে শাখা এবং ঘাঁটি ছিল। কাবুলের বেশিরভাগ মহিলা মুজাহিদিনদের প্রতিরোধ করেছিলেন কারণ তাদের নারীদের সম্পর্কিত পশ্চাদগামী আইন ছিল। 

এডব্লিউসি আফগানিস্তানের নারীদের সামাজিক সেবা প্রদান করে, সেক্রেটারি, হেয়ারড্রেসিং এবং ওয়ার্কশপ ক্ষেত্রে যারা নিরক্ষরতা এবং বৃত্তিমূলক প্রশিক্ষণের বিরুদ্ধে লড়াইয়ে। অনেকে ১৯৮৭ সালে শুরু হওয়া জাতীয় পুনর্মিলন আলোচনায় এডব্লিউসি কে বলি দেওয়ার আশঙ্কা করেছিলেন। 

পোস্ট গুরুত্বপূর্ণ এডব্লিউসি প্রোগ্রামগুলির মধ্যে একটি ছিল মেয়েদের সাক্ষরতা এবং শিক্ষার জন্য তাদের লড়াই। ১৯৯১ সালে এডব্লিউসি জরিপ অনুসারে আনুমানিক প্রায় ৭ হাজার মহিলা উচ্চশিক্ষা প্রতিষ্ঠানে ছিলেন এবং আফগানিস্তানের আশেপাশের স্কুলে প্রায় ২,৩০,০০০ মেয়ে পড়াশোনা করছিলেন। জরিপ অনুযায়ী দেশে প্রায় ১৯০ জন মহিলা অধ্যাপক এবং ২২,০০০ মহিলা শিক্ষক ছিলেন।

আরো দেখুন 

 আফগানিস্তানে নারীর অধিকার
 মহিলা কল্যাণ সমিতি

তথ্যসূত্র 

আফগানিস্তানে নারী অধিকার
রাজনৈতিক দলের মহিলা শাখা
আফগানিস্তান ভিত্তিক নারী সংগঠন
আফগানিস্তানের নারীবাদী সংগঠন
জালালজাই

জালালজাই পাকিস্তানের বেলুচিস্তানে বসবাসকারী একটি পশতুন উপজাতি । এটি কাকার সানজারখেল উপ-উপজাতির একটি মহকুমা। জালালজাইদের অধিকাংশই কিল্লা সাইফুল্লাহ জেলা এবং লোরালাই জেলায় বসবাস করে । এটি আরও উপ-শাখায় বিভক্ত, যথা; জোজেজাই, করিমজাই, কামালুদিঞ্জাই, শাবোজাই, শাহিজাই, মেহমানজাই, খোয়াজেজাই, বাবাকারজাই, খুদিজাই এবং তালহানজাই।

তথ্যসূত্র 

পশতুন উপজাতি
পশতু ভাষার উপাধি
আফগানিস্তান অসম্পূর্ণ
সাকজাই

সাকজাই (), যাকে সাগজাই, সাগজী এবং সিজজিও বলা হয়, আফগানিস্তানের ঘিলজাই শাখার একটি পশতুন উপজাতি, যা সিস্তানের ঐতিহাসিক অঞ্চল (আধুনিক নিমরোজ, হেলমান্দ এবং ফারাহ), সেইসাথে ঘোর অঞ্চল এবং উত্তর অংশ ইরানের সিস্তান ও বেলুচিস্তান প্রদেশ ।  এছাড়াও তাদের বালুচ উপজাতিদের মধ্যে পাওয়া যেতে পারে। 

সাকজাই ২৪ টি উপউপজাতি এবং ৯৫ বা ৯৬ টি গোত্র এবং আফগানিস্তানের যাযাবর জনসংখ্যার প্রায় ৭.৫% গঠিত।  তাদের নাম মধ্য এশিয়ার ঐতিহাসিক পূর্ব ইরানি সাকা উপজাতির সাথে এবং এই অঞ্চলের ঐতিহাসিক অধিবাসী সিস্তানি পারসিকদের সাথে সংযোগের ইঙ্গিত দেয়, যারা সাকাদের সাথেও যুক্ত।

তথ্যসূত্র 

পশতুন উপজাতি
হেলমান্দ প্রদেশের জাতিগোষ্ঠী
ইয়াশিন শিরোপা

ইয়াশিন শিরোপা (, ; এছাড়াও ইয়াশিন ট্রফি হিসেবে উল্লেখ করা হয়) হলো ফ্রান্স ফুটবল কর্তৃক প্রতি বছর সেরা গোলরক্ষককে প্রদান করা একটি ফুটবল পুরস্কার। রুশ (সোভিয়েত ইউনিয়ন) গোলরক্ষক লেভ ইয়াশিনের নামে এই পুরস্কারের নামকরণ করা হয়েছে এবং এই পুরস্কারের বিজয়ী প্রাক্তন বালোঁ দর বিজয়ীরা নির্বাচিত করেন।

এই পুরস্কারটি ২০১৯ সালে প্রবর্তিত হয়েছে, প্রথম আয়োজনে এই পুরস্কারটি ব্রাজিল জাতীয় দল এবং ইংরেজ ক্লাব লিভারপুলের গোলরক্ষক আলিসন জয়লাভ করেছেন।

বিন্যাস 
এই পুরস্কারের জন্য ফ্রান্স ফুটবলের সম্পাদকীয় কর্মকর্তা দশ জন গোলরক্ষকের তালিকা তৈরি করেন। অতঃপর, বিশেষায়িত সাংবাদিক (প্রতি দেশ হতে একজন প্রতিনিধি) এবং বিজয়ী প্রাক্তন বালোঁ দর বিজয়ীদের একটি আন্তর্জাতিক জুরি যথাক্রমে ৫, ৩ এবং ১ পয়েন্ট প্রদান করে তিনজন খেলোয়াড়কে বেছে নেয়।

বিজয়ী

খেলোয়াড় অনুযায়ী

দেশ অনুযায়ী

ক্লাব অনুযায়ী

তথ্যসূত্র 

ইউরোপীয় বর্ষসেরা ফুটবলার
ইউরোপীয় ফুটবল শিরোপা ও পুরস্কার
অপারেশন কমান্ডো ফিউরি

অপারেশন কমান্ডো ফিউরি ছিল কাপিসা প্রদেশে তালেবানদের বিরুদ্ধে চার দিনের আফগান সামরিক অভিযান। ছয়জন বিদ্রোহী নিহত এবং ছয়জনকে আটক করা হয়।

অপারেশনের ঘটনা 

২০০৭ সালের ১০ নভেম্বর ভোরে আফগান ৩য় কোম্পানির ত্রিশ জন কমান্ডো প্রথম কমান্ডো কান্দাক মোল্লাখিল গ্রামের একটি তালেবান প্রাঙ্গণে পাঁচটি কোয়ালিশন হেলিকপ্টার থেকে বিমান হামলা চালায়।  কমান্ডোরা কম্পাউন্ডের ভিতরে ছয় জন বিদ্রোহীকে আটক করে। কম্পাউন্ডটি সুরক্ষিত করার পর কমান্ডোদের বিদ্রোহীরা ঘেরাও করে। স্নাইপার এবং কোয়ালিশন ক্লোজ এয়ার সাপোর্ট ব্যবহার করে, তারা কম্পাউন্ড থেকে বেরিয়ে আসতে এবং অপারেশন চালিয়ে যেতে সক্ষম হয়েছিল।

এই অপারেশনের সময় আফগান ন্যাশনাল আর্মি এবং আফগান ন্যাশনাল পুলিশ কমান্ডোদের সহায়তা করেছিল। তারা তালেবানদের পশ্চাদপসরণ বন্ধ করে দেয় এবং অন্যান্য গ্রাম নিরাপদ করে।

কোনো আফগান, জোট, বা বেসামরিক নাগরিক হতাহতের খবর পাওয়া যায়নি, এবং এই অভিযান সফল বলে বিবেচিত হয় কারণ এটি তাগাব উপত্যকায় তালেবানদের দখল ভেঙে দেয়।

তথ্যসূত্র 

২০০৭-এর সশস্ত্র সংঘাত
বিদ্রোহ বিরোধী
কুংফু পান্ডা: লিজেন্ডস অফ অসামনেস (১ম মৌসুম)

কুংফু পান্ডা: লিজেন্ডস অফ অসামনেস-এর প্রথম মৌসুমে ২০১১ সালের ১৯ সেপ্টেম্বর থেকে শুরু হয়ে ২০১২ সাল পর্যন্ত প্রচারিত হয়। প্রথম পর্ব “স্কর্পিয়ন’স স্টিং”-এর স্নিক প্রিভিউ ২০১১ সালের ১৯ সেপ্টেম্বর প্রথম প্রচারিত হয়। ২০১১ সালের ২১ অক্টোবর আরেকটি পর্ব “দ্য প্রিন্সেস অ্যান্ড দ্য পো”-এর স্নিক প্রিভিউ প্রচারিত হয়। সে বছরেই ৭ নভেম্বর আনুষ্ঠানিকভাবে ধারাবাহিকের প্রিমিয়ার প্রচারিত হয়। নিকেলোডিয়ন অ্যানিমেশন দ্বারা নির্মিত এই অনুষ্ঠানের সকল পর্ব নিকেলোডিয়নে প্রচারিত হয়। কেবলমাত্র সম্পর্কিত অনুষ্ঠান ড্রাগনস: রাইডার্স অব বার্ক কার্টুন নেটওয়ার্কে প্রচারিত হয়। মৌসুমের আনুষ্ঠানিক প্রথম পর্ব ৩.১ মিলিয়ন রেটিং পয়েন্ট অর্জন করে, যা স্পঞ্জবব স্কোয়ারপ্যান্টস-এর সামান্য কম হলেও এটি চ্যানেলটির সবচেয়ে বেশি রেটিং পাওয়া অনুষ্ঠানগুলোর মধ্যে অন্যতম।

মৌসুমের প্রায় প্রতিটি পর্বেই নতুন চরিত্রের আগমনের কারণে অনেক তারকা অতিথি হিসেবে এতে কণ্ঠদান করেছেন। তাদের মধ্যে অন্যতম হলেন আভা একর্স, পামেলা অ্যাডলন, ডাউডরিচ ব্যাডার, মারিয়া ব্যামফোর্ড, ড্যানি কুকসি, পিটার হ্যাস্টিংস, সাইমন হেলবার্গ, অ্যামি হিল, এপ্রিল হং, টবি হাস, জন কাসির, র‍্যান্ডাল ডাক কিম, ওয়েইন নাইট, ডেভিড কিকনার, ওয়েন্ডি ম্যালিক, ম্যালকম ম্যাকডোয়েল, লিন মিলগ্রিম, স্টিফেন রুট, পল রুগ, ওয়ালেস শন, লরেন টম ও গ্যারি অ্যান্থনি উইলিয়ামস প্রমুখ উল্লেখযোগ্য।

পর্বসমূহ

ডিভিডি প্রকাশনা

তথ্যসূত্র 

২০১১-এর মার্কিন টেলিভিশন ধারাবাহিকের মৌসুম
২০১২-এর মার্কিন টেলিভিশন ধারাবাহিকের মৌসুম